stanford-oval/wikipedia huggingface dataset:
קתרין סאליבן
פרסים

בשנת 1991 קיבלה סאליבן את פרס "Haley Space Flight Award" על ביצועים מכובדים במשימה STS-31 בעת הצבת טלסקופ החלל "האבל" במהלך אפריל 1990.
בשנת 2004, סאליבן הוכנסה להיכל התהילה לאסטרונאוטים בארצות הברית וקיבלה את הפרס מפלנטריום אדלר "Women in Space Science Award"
בשנת 2014, סאליבן נבחרה להיות חלק מרשימת טיים 100 הכוללת בתוכה את 100 האנשים המשפיעים ביותר בעולם לפי מגזין הטיים.
במאי 2015 זכתה סאליבן בתואר הכבוד דוקטור מאוניברסיטת בראון על תרומות רבות למדע, לחינוך וטובת הציבור, ולמחויבותה המתמשכת לשיפור מצב הפלנטה שלנו לדורות הבאים.
שוליים

↑  "Former Astronaut and NOAA Administrator Kathy D. Sullivan Named National Air and Space Museum's Lindbergh Fellow". National Air and Space Museum (באנגלית). 2017-01-26. נבדק ב-2018-11-26.
↑  ynet, מהחלל אל המקום העמוק ביותר בעולם, באתר ynet, 9 ביוני 2020
1 2 3  Astronaut Bio: Kathryn D. Sullivan (04/2014), NASA
1 2 3  "Kathryn Sullivan | Biography & Facts". Encyclopedia Britannica (באנגלית). נבדק ב-2018-11-26.
1 2 3 4  Sullivan, ‏2009-02-14
1 2 3  magazine, Lauren Morello, Nature. "Former Astronaut Picked to Lead NOAA". Scientific American (באנגלית). נבדק ב-2018-11-26.
↑  Kathryn Sullivan, Time (באנגלית)
↑  "Brown awards six honorary doctorates" (באנגלית). נבדק ב-2018-11-26.
לקריאה נוספת

City Unseen: New Visions of an Urban Planet - ספר מאת קתרין סאליבן, מרדית' רבה וקרן סתו.
קתרין סאליבן בחליפת החלל
קארן בס

קארן בס (באנגלית: Karen Bass; נולדה ב-3 באוקטובר 1953) היא פוליטיקאית אפרו-אמריקאית, חברת המפלגה הדמוקרטית, המכהנת כראשת העיר ה-43 של לוס אנג'לס, מאז דצמבר 2022. היא האישה הראשונה שנבחרה לכהן בתפקיד. לפני כן כיהנה כנציגת המחוז מחוז הקונגרס ה-37 של קליפורניה בבית הנבחרים של ארצות הברית.
ביוגרפיה

בס נולדה וגדלה בלוס אנג'לס. היא בוגרת אוניברסיטת המדינה של קליפורניה בדומינגז הילס ותוכנית עוזרי רופא באוניברסיטת דרום קליפורניה. היא עבדה במרפאה מקומית בלוס אנג'לס, והחל מ-1990 הייתה פעילה קהילתית.
ב-2004 נבחרה לכהן באספה הלאומית של קליפורניה. במאי 2008 נבחרה ליושבת ראש האספה הלאומית, ובכך הייתה לאפרו-אמריקאית הראשונה המכהנת כיושבת ראש אחד מבתי המחוקקים של מדינות ארצות הברית.
בנובמבר 2010 נבחרה לנציגת המחוז ה-33 של קליפורניה בבית הנבחרים של ארצות הברית. בבחירות הבאות נבחרה לנציגת המחוז ה-37 ומאז נבחרה ברציפות לכהונות נוספות.
בשלהי ספטמבר 2021 הכריזה בס על כוונתה להתמודד לתפקיד ראש עיריית לוס אנג'לס, וכפועל יוצא על פרישתה מבית הנבחרים האמריקאי עם התפזרות הקונגרס ה-117 של ארצות הברית בראשית ינואר 2023. בבחירות שהתקיימו ב-8 בנובמבר 2022 נבחרה עם מעל 43% מהקולות, הושבעה לתפקיד ב-11 בדצמבר 2022 על ידי סגנית נשיא ארצות הברית קמלה האריס, ונכנסה לתפקיד יום למחרת. היא האישה הראשונה שנבחרה לכהן בתפקיד.
חיים אישיים

בין השנים 1980–1986 הייתה נשואה לחסוס. במהלך שנות הנישואים אימצה את ארבעת ילדיו כילדיה וב- 1983 לזוג נולדה בת משותפת, אמיליה.
ב-2006 נהרגה אמיליה, ביחד עם בעלה, בתאונת דרכים ליד שדה התעופה של לוס אנג'לס.
הערות שוליים

↑  קלודיה גריסיילס, Rep. Karen Bass Launches Campaign To Be The Next Mayor Of Los Angeles, באתר NPR‏, 27 בספטמבר 2021 (באנגלית)
↑  LA Mayor's race: A look at Karen Bass' family, נבדק ב-2024-04-30
| --- | --- |
בקרת זהויות :  LCCN: no2020090517  SNAC: w6s28stz  US Congress: B001270  VIAF: 6493159699940103500002   WorldCat (עם VIAF): 6493159699940103500002
הר ברנהאם (קליפורניה)

ערך זה עוסק בהר במדינת קליפורניה שבארצות הברית. אם התכוונתם למשמעות אחרת, ראו .
| --- | --- |

 מידע כללי
 גובה:  9,001 רגל 
 מדינה:  ארצות הברית 
 מיקום:  קליפורניה, ארצות הבריתארצות הברית
 רכס הרים:  הרי סן גבריאל 
 קואורדינטות:  34°21′33″N 117°46′52″W﻿ / ﻿34.3592°N 117.781°W﻿ / 34.3592; -117.781
  (למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהר ברנהאם(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהר ברנהאם
 
הר ברנהאם (באנגלית: Mount Burnham) הוא אחת הפסגות הגבוהות ביותר בהרי סן גבריאל, במדינת קליפורניה שבארצות הברית.
ההר ממוקם בשטח הבר של "הר הככבשים" (Sheep Mountain Wilderness)
ההר ממוקם 1.6 קילומטרים מערבית הר באדן-פאוולר; ו-1.9 קילומטרים צפונית- מזרחית מפסגת ת'רופ.
ההר ממוקם בשטח מחוז לוס אנג'לס; 26 קילומטרים צפונית לעיר גלנדורה, ו-106 קילומטרים מהעיר לוס אנג'לס.
ההר מכוסה ביערות האופיינים לאזור - יערות אורן גמיש (Pinus flexilis), אורן מפותל (P contorta), אורן הסוכר (P lambertiana), ואורן ג'פרי (P jeffreyi).
ביערות ההר מצויים כבשים גדולי-קרניים ולעיתים נדירות גם פומות ההרים.
גובהו של ההר 2,742 מטרים מעל פני הים.
מקור השם

שמו הנוכחי של ההר ניתן לו על ידי הסקר הגאולוגי של ארצות הברית בשנת 1951; השם אושר בשנת 1954 על ידי מועצת השמות הלאומית של ארצות הברית (ה-USBGN).
ההר נקרא כיום על שמו של פרדריק ראסל ברנהאם, שהיה סייר צבאי, אשר לימד את רוברט באדן פאוול את עקרונות הסיירות, דבר שהפך השראה לפאוול עת שזה הקים את תנועת הצופים.
קודם למתן השם הנוכחי נקרא ההר בשם "הר בולדי הצפוני" ("North Baldy Mountain").
מסלולי הליכה

שביל מוקסין הכסף הוא שביל הליכה, שאורכו 85 קילומטרים, המחבר את הר ברנהאם עם הר באדן-פאוולר, פסגת ת'רופ והר הוקינס.
הערות שוליים

1 2 3 4 5  מידע גאוגרפי והיסטורי
↑  מידע גאוגרפי
1 2 3 4  מידע היסטורי על שם ההר
דייוויד סויר

| --- | --- |
אין תמונה חופשית
 לידה:  24 בפברואר 1923 פילדלפיה, ארצות הברית 
 פטירה:  25 בפברואר 2010 (בגיל 87) ניו יורק, ארצות הברית 
 מוקד פעילות:  ארצות הברית 
 כלי נגינה:  צ'לו 
 
דייוויד סויר (באנגלית: David Soyer;‏ 24 בפברואר 1923 – 25 בפברואר 2010) היה צ'לן אמריקאי.
קורות חייו > לימודים וראשית קריירה

סויר נולד בפילדלפיה שבפנסילבניה והחל לנגן בפסנתר בגיל תשע. בגיל אחת-עשרה החל לנגן בצ'לו. אחד ממוריו הראשונים היה דיראן אלקסניאן. בהמשך למד אצל עמנואל פויירמן ופבלו קזאלס. הופעתו הפומבית הראשונה הייתה עם תזמורת פילדלפיה בניצוחו של יוג'ין אורמנדי בשנת 1942, ב"שלמה" של ארנסט בלוך.
קורות חייו > קריירה כסולן ומוזיקאי קאמרי

למוזיקה קאמרית רחש אהבה מיוחדת. הוא היה חבר מייסד של רביעיית גוארנרי בשנת 1964 וניגן ברביעייה עד לפרישתו בשנת 2002. כחבר ברביעיית גוארנרי ניגן עם רבים מגדולי הנגנים בעולם, ביניהם: ליאונרד רוז, ארתור רובינשטיין, פנחס צוקרמן ורביעיית בודפשט. סויר ניגן בביצוע בכורה את הסונאטה לצ'לו סולו של זולטאן קודאי, באולם מועצת העיר במנהטן. כמו כן, ניגן גם את הסונאטה לצ'לו סולו של המלחין האמריקאי ג'ורג' קראמב בהופעת בכורה בניו יורק. לפני שהצטרף לרביעייה ניגן במקומות שונים, בין היתר עם "תזמורת הצבא" במלחמת העולם השנייה ולאחר מכן עם התזמורת הסימפונית של רשות השידור הלאומית בניצוחו של ארטורו טוסקניני.
קורות חייו > קריירת הוראה

סויר כיהן בסגל המורים של מכון קרטיס למוזיקה, בית הספר מנהטן למוזיקה ובית הספר למוזיקה ג'וליארד. הוא לימד רבים מן הצ'לנים והמוזיקאים החשובים ביותר בימינו. את עונות הקיץ הוא עושה בהוראה ונגינה בפסטיבל מרלבורו בוורמונט.
בשנותיו האחרונות חי סויר במנהטן שבניו יורק, שם גם נפטר ב-25 בפברואר 2010, יום לאחר יום הולדתו ה-87.
אליפות TBS של AEW

| אליפות TBS של AEW> פרטים |
| --- | --- |
ארגון מפעיל: AEW
תאריך יצירה: 6 באוקטובר 2021
האלופה הנוכחית: מרסדס מונה
תאריך זכייה: 26 במאי 2024
סטטיסטיקות
האלופה הראשונה: ג'ייד קרגיל
הכי הרבה זכיות: כל האלופות ‏(זכייה אחת)
האלופה לזמן הארוך ביותר: ג'ייד קרגיל ‏(508 ימים)
האלופה לזמן הקצר ביותר: ווילו נייטינגייל ‏(35 ימים)
האלופה המבוגרת ביותר: ווילו נייטינגייל ‏(30 שנים, 87 ימים)
האלופה הצעירה ביותר: ג'וליה הארט ‏(22 שנים, 10 ימים)
האלופה הכבדה ביותר: ווילו נייטינגייל ‏(83 ק"ג)
האלופה הקלה ביותר: מרסדס מונה ‏(53 ק"ג)
אליפות TBS של AEW (באנגלית: AEW TBS Championship) היא תואר אליפות נשים, השייך לארגון ההיאבקות All Elite Wrestling‏ (AEW). האליפות הוכרזה ב-6 באוקטובר 2021, והיא נקראת על שם רשת הטלוויזיה TBS אשר משדרת את תוכנית הדגל של AEW,‏ Dynamite. האלופה הנוכחית היא מרסדס מונה.
היסטוריה

במרץ 2020, אליפות TNT של AEW נוצרה כאליפות המשנית עבור מחלקת הגברים אשר נקראה אחר רשת הטלוויזיה TNT ובעליה היא וורנר מדיה. במאי 2021, דווח שתוכנית הדגל של הארגון, Dynamite, תעבור בינואר 2022 מרשת הטלוויזיה TNT לרשת הטלוויזיה TBS, שגם בה מחזיקה וורנר מדיה בעוד שהתוכנית המשנית, Rampage, תישאר ב-TNT. העיתונאי של Wrestling Observer Newsletter, דייב מלצר, דיווח שבעקבות מהלך זה שמה של אליפות ה-TNT לא תשונה. סגן הנשיא הבכיר והמתאבק, קודי רודס אישש את האמירות שלפיהן אין כל תכנון לשנות את שם האליפות או ליצור חגורת אליפות TBS עבור מחלקת הגברים. בחודש ספטמבר, דווח שהארגון יצור חגורת אליפות נשים משנית, כאשר היא תיקרא בשם אליפות TBS.
ב-6 באוקטובר 2021, לפני קיום חגיגות השנתיים עבור התוכנית Dynamite, נשיא הארגון, טוני חאן הודיע שתהיה בשורה ענקית שתועבר במהלך הפרק. שדר הארגון, טוני שיבאני והשופטת, אובריי אדוארדס חשפו את חגורת אליפות TBS כאליפות המשנית של מחלקת הנשים. הארגון הודיע שהאלופה הראשונה תוכתר על ידי קיום טורניר הדחות. 12 המשתתפות נחשפו ב-22 באוקטובר בפרק של התוכנית Rampage. הטורניר החל לילה לאחר מכן בפרק של התוכנית Dynamite, כשקרב הגמר התקיים ב-5 בינואר 2022 בתוכנית זו אשר ערכה את הבכורה שלה ברשת הטלוויזיה TBS. בגמר הטורניר, ג'ייד קרגיל ניצחה את רובי סוהו והפכה לאלופת TBS.
היסטוריה > הטורניר להכתרת האלופה הראשונה

ב-22 באוקטובר בפרק של התוכנית Rampage, המשתתפות לקביעת אלופת TBS הראשונה נחשפו. טוני חאן הודיע שהטורניר יכלול תריסר מתאבקות, כשארבע מהן תקבלנה כרטיס חופשי ותחלנה את הטורניר בשלב רבע הגמר ולא במסגרת הסיבוב הראשון.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 24 בנובמבר 2021 | 24 בנובמבר 2021 |   |   |  |  |   |   |  |  |
|  | 24 בנובמבר 2021 | 24 בנובמבר 2021 |   |   |  |  |   |   |  |  |
|  |  ת'אנדר רוזה |  הצמדה |   |   |  |  |   |   |  |  |
|  |  ת'אנדר רוזה |  הצמדה |   |   | 29 בדצמבר 2021 | 29 בדצמבר 2021 |   |   |  |  |
|  |  ג'יימי הייטר |  10:33 |   |   | 29 בדצמבר 2021 | 29 בדצמבר 2021 |   |   |  |  |
|  |  ג'יימי הייטר |  10:33 |   |   |  ת'אנדר רוזה |  הצמדה |   |   |  |  |
|  | 17 בנובמבר 2021 | 17 בנובמבר 2021 |   |   |  ת'אנדר רוזה |  הצמדה |   |   |  |  |
|  | 17 בנובמבר 2021 | 17 בנובמבר 2021 |   |   |  ג'ייד קרגיל |  11:00 |   |   |  |  |
|  |  ג'ייד קרגיל |  הצמדה |   |   |  ג'ייד קרגיל |  11:00 |   |   |  |  |
|  |  ג'ייד קרגיל |  הצמדה |   |   |  |  |   |   | 5 בינואר 2022 | 5 בינואר 2022 |
|  |  רד ולווט |  09:47 |   |   |  |  |   |   | 5 בינואר 2022 | 5 בינואר 2022 |
|  |  רד ולווט |  09:47 |   |   |  |  |   |   |  ג'ייד קרגיל |  הצמדה |
|  | 17 בנובמבר 2021 | 17 בנובמבר 2021 |   |   |  |  |   |   |  ג'ייד קרגיל |  הצמדה |
|  | 17 בנובמבר 2021 | 17 בנובמבר 2021 |   |   |  |  |   |   |  רובי סוהו |  11:22 |
|  |  ניילה רוז |  הכנעה |   |   |  |  |   |   |  רובי סוהו |  11:22 |
|  |  ניילה רוז |  הכנעה |   |   | 22 בדצמבר 2021 | 22 בדצמבר 2021 |   |   |  |  |
|  |  היקארו שידה |  11:27 |   |   | 22 בדצמבר 2021 | 22 בדצמבר 2021 |   |   |  |  |
|  |  היקארו שידה |  11:27 |   |   |  ניילה רוז |  הצמדה |   |   |  |  |
|  | 1 בדצמבר 2021 | 1 בדצמבר 2021 |   |   |  ניילה רוז |  הצמדה |   |   |  |  |
|  | 1 בדצמבר 2021 | 1 בדצמבר 2021 |   |   |  רובי סוהו |  14:36 |   |   |  |  |
|  |  קריס סטטלנדר |  הצמדה |   |   |  רובי סוהו |  14:36 |   |   |  |  |
|  |  קריס סטטלנדר |  הצמדה |   |   |  |  |   |   |  |  |
|  |  רובי סוהו |  10:12 |   |   |  |  |   |   |  |  |
|  |  רובי סוהו |  10:12 |   |   |  |  |   |   |  |  |
עיצוב האליפות

עיצוב חגורת אליפות TBS כמעט זהה לאליפות TNT של הגברים עם מספר שינויים קלים. החגורה כוללת שש פלטות על רצועת עור שחורה. הפלטה האמצעית כוללת את תבליט הלוגו של TBS. מעל הלוגו של TBS מופיע הלוגו של AEW, בעוד שמתחת הלוגו של TBS מופיע כיתוב כחול "אלוף" (בניגוד לכיתוב האדום המזוהה עם אליפות TNT). שתי הפלטות בצדדים זהות לפלטות הצדדיות של אליפות TNT.
עיצוב חגורת האליפות נחשף על ידי טריפל H ב-3 באפריל 2018. האליפות כוללת שלוש פלטות זהב על רצועת עור חומה, הפלטה האמצעית מסמלת את הגלובוס שמציג רק את יבשת צפון אמריקה. הכיתוב מעל הגלובוס הוא "צפון אמריקאי" ומעליו מופיע הלוגו של NXT. הכיתוב התחתון הוא "אלוף". שתי הפלטות בצדדים ניתנות להסרה ולהחלפה בלוגו של האלוף המכהן. אליפות זו היא האליפות היחידה של NXT הכוללת את הלוגו של NXT כברירת מחדל בפלטות הצדדיות; כל החגורות האחרות כוללות את הלוגו של ה-WWE.
רשימת האלופות

| # | מתאבקת | שינוי אליפות> תאריך | שינוי אליפות> אירוע | שינוי אליפות> מיקום | סטטיסטיקת כהונה> מספר כהונה | סטטיסטיקת כהונה> ימים כאלופה | הערות |
| --- | --- | --- | --- | --- | --- | --- | --- |
| 1 | ג'ייד קרגיל | 5 בינואר 2022 | Dynamite | ניוארק, ניו ג'רזי | 1 | 508 | ניצחה את רובי סוהו והפכה לאלופה הראשונה בתולדות הארגון. |
| 2 | קריס סטטלנדר | 28 במאי 2023 | Double or Nothing | פרדייז, נבדה | 1 | 174 |  |
| 3 | ג'וליה הארט | 18 בנובמבר 2023 | Full Gear | אינגלווד, קליפורניה | 1 | 155 | הקרב היה קרב משולש אשר כלל בנוסף את סקיי בלו, אותה הארט הצמידה לניצחון. |
| 4 | ווילו נייטינגייל | 21 באפריל 2024 | Dynasty | סנט לואיס, מיזורי | 1 | 35 | הקרב היה קרב "חוקי בית". ההתניה של נייטינגייל הייתה שסקיי בלו וקריס סטטלנדר הורחקו מן הזירה. |
| 5 | מרסדס מונה | 26 במאי 2024 | Double or Nothing | פרדייז, נבדה | 1 | 143+ |  |
הערות שוליים

↑  התוכנית Dynamite תעבור לרשת TBS בינואר 5, התוכנית Rampage תישאר ב-TNT
↑  התוכנית Dynamite תעבור בינואר לרשת הטלוויזיה TBS, בעוד שהתוכנית Rampage תישאר ברשת הטלוויזיה TNT
↑  דיווח: אליפות ה-TNT לא תעבור שינוי שם למרות המעבר לרשת TBS
↑  עוד פרטים על חגורת אליפות משנית עבור מחלקת הנשים של AEW
↑  טוני חאן יבשר בשורה ענקית במהלך פרק התוכנית Dynamite
↑  לאחר שנתיים של התוכנית Dynamite, חגורת אליפות נוספת מצטרפת לאליפויות הארגון: אליפות TBS
↑  הארגון חושף את מהלך קיום הטורניר להכתרת אלופת TBS הראשונה
↑  טריפל H יציג אליפות חדשה ל-NXT (זהירות: ספוילר)
↑  טריפל H חושף את אליפות צפון אמריקה
האלופה הראשונה, ג'ייד קרגיל
הקונסרבטוריון הלאומי למוזיקה של אמריקה

| --- | --- |

 קונסרבטוריון
 תקופת הפעילות:  1885–1952 (כ־67 שנים) 
 מייסדים:  ז'אנט תרבר 
 בעלי תפקידים
 מנהל:  אנטונין דבוז'אק (1891–1895) 
 מיקום
 מדינה:  ארצות הברית ארצות הברית
 קואורדינטות:  40°44′23″N 73°59′49″W﻿ / ﻿40.739722222222°N 73.996805555556°W﻿ / 40.739722222222; -73.996805555556
  (למפת מנהטן מוגדלת) הקונסרבטוריון הלאומי למוזיקה של אמריקה(למפת מנהטן רגילה) הקונסרבטוריון הלאומי למוזיקה של אמריקה
 
הקונסרבטוריון הלאומי למוזיקה של אמריקה (אנגלית: The National Conservatory of Music of America) היה מוסד להשכלה גבוהה מוזיקלית, שנוסד בשנת 1885 בניו יורק על ידי ז'אנט מאיירס תרבר. על סגירתו של הקונסרבטוריון הכריזה רשמית מדינת ניו יורק בשנת 1952, אבל מכל הבחינות הפדגוגיות המעשיות, הוא חדל להתקיים הרבה לפני כן; מכל מקום, בין שנת ייסודו לסביבות 1920 מילא הקונסרבטוריון תפקיד חשוב בהוראה ובהכשרה של מוזיקאים בארצות הברית. מספר רב של שמות בולטים קשורים במוסד זה, בהם ויקטור הרברט ואנטונין דבוז'אק, שניהל את הקונסרבטוריון מ-27 בספטמבר 1892 עד 1895. (בקונסרבטוריון זה חיבר דבוז'אק את הסימפוניה במי מינור, ולפי הצעתה של תרבר, נתן לה את הכינוי "מן העולם החדש".
שנות פעילות

הרעיון של קונסרבטוריון לאומי במימון פדרלי בארצות הברית היה חלומה של תרבר, שלמדה בקונסרבטואר של פריז בנעוריה. בראשית שנות ה-80 של המאה ה-19 שכנעה מספר פילנתרופים, בהם אנדרו קרנגי, להשתתף במימונו של מוסד כזה. הרעיון היה לעצב את המוסד על פי זה שבפריז, ליצירת "רוח מוזיקלית לאומית". הקונסרבטוריון (במקור "בית הספר האמריקאי לאופרה") התמזג במדינת ניו יורק ב-21 בספטמבר 1885. המנהל הראשון היה זמר בריטון בלגי בשם ז'אק בואי. בסגל המורים כיהנה גם אמה פורש-מאדי, אחת מזמרות הסופרן הגדולות בתקופתה. בראשית פעילותו של הקונסרבטוריון היו בו 84 תלמידים, שלמדו בשני בתי מגורים שהותאמו לצורכי המוסד, סמוך לכיכר יוניון בניו יורק, ברחוב 17, מס' 126 - 128.
המקורות אינם מציינים כמה בדיוק עלו הלימודים בקונסרבטוריון או איך חולקו המלגות. מקורות אחדים טוענים, שלא נדרש שום שכר לימוד שהוא. הנרי פינק, שהיה מרצה לתולדות המוזיקה בקונסרבטוריון במשך עשרות שנים, כתב "הקונסרבטוריון לא אורגן כמוסד למטרת רווח, אלא כתיכון מוזיקלי... תמורת סכום סמלי בלבד, או, למוכשרים, ללא כל שכר לימוד שהוא... [הוא נועד לאלה המבקשים ללמוד מקצוע אבל] גם לחובבים, שלהם היו מסלולי לימוד מיוחדים. משימתו כללה "איתור ועידוד סטודנטים מקרב הנשים, בני המיעוטים ובעלי הנכויות." בכל מקרה, עלות התפעול כוסתה במקור על ידי הגב' תרבר ואחרים. לאחר שלוש שנות קיום, פנה הקונסרבטוריון לקונגרס של ארצות הברית בבקשת תמיכה בסך $200,000 למוסד, בטענה כי "... מאות מועמדים נדחים עקב מחסור במקום ובקרנות להגדלת סגל הפרופסורים, שיידרשו לקבלתם..." הבקשה נדחתה. תרבר שינתה כיוון והציעה להעביר את הקונסרבטוריון לוושינגטון הבירה. הצעת חוק בעניין זה עברה בקונגרס ונחתמה כחוק על ידי הנשיא בנג'מין הריסון במרץ 1891.
האתר לקונסרבטוריון הלאומי החדש במחוז קולומביה לא נבחר מעולם ולא נבנה. בית הספר המשיך לפעול בניו יורק, בכוח תרומות נדבנים בלבד. בית הספר העניק פרסים נכבדים לארבעה מלחינים אחרי שוועדה שפטה את יצירותיהם בקונצרט שהתקיים ב-30 במרץ 1893 במדיסון סקוור גארדן. בשנה זו עמדו דבוז'אק ותרבר על כך, שהקונסרבטוריון "יפתח את שעריו ללא שכר לימוד" לתלמידים שחורי-עור. "במלודיות השחורות של אמריקה אני מגלה את כל הדרוש לאסכולה דגולה ואצילה של מוזיקה," כתב דבוז'אק.
דעיכה

עד 1900, הוציא בית הספר כ-3,000 תלמידים. לאחר מועד זה, ולאחר שורת מנהלים שהתחלפו במהירות, החל הקונסרבטוריון הלאומי למוזיקה של אמריקה לדעוך, לא עקב כישלון מהדהד יחיד כמו פשיטת רגל, אלא יותר מחמת הירידה באנרגיות של הכוח המניע שלו, הגב' תרבר. נוסף לכך, גברה והלכה התחרות ממוסדות אחרים באזור, בהם המכון לאמנות המוזיקה בניו יורק, שנוסד בשנת 1904 ובשנת 1924 היה לבית ספר ג'וליארד למוזיקה. נוסף לכך, היו חששות מצד מוסדות פרטיים רבים, שקונסרבטוריון לאומי במימון פדרלי על פי המודל האירופי יצמצם את בתי הספר שלהם לתפקיד של "מערכת הזנה".
בשנת 1913 ניסה בית הספר לשכור מלחין גרמני, אנגלברט הומפרדינק, למשרת המנהל, אך אף שהוא חתם על חוזה, הממשלה הפרוסית דחתה את בקשתו להיתר. בשנת 1916 עבר בית הספר לרחוב 79 מערב, 126 - 128. בשנות ה-20' כבר דהה הקונסרבטוריון הלאומי למוזיקה של הגב' תרבר כמעט עד להיעלמותו, עד כדי כך, שיוזמות ממקורות אחרים לממן "קונסרבטוריון לאומי" נעשו כנראה בבלי דעת, שמוסד כזה קיים כבר ופועל. ב-1928 עוד שטחה הגב' תרבר את טענתה, כי
"בשום זמן לא היה הצורך בקונסרבטוריון לאומי למוזיקה ברור כל כך כפי שהוא עכשיו...הקונסרבטוריון הלאומי למוזיקה, שנוסד בשנת 1885 וקיים זה למעלה מ-40 שנה, הוא המוסד היחיד מסוגו התואם בהיקף ובארגון את המודלים הוותיקים משכבר הימים... מאז נהגה הרעיון להקמתו קיימת ועומדת התוכנית...לייסד קונסרבטוריון לאומי למוזיקה בוושינגטון עם סניפים..."
נפילת הבורסה בשנת 1929 והשפל הגדול שבא בעקבותיה ייבשו מקורות מימון מפילנתרופים רבים ובישרו את קץ הקונסרבטוריון. אין תיעוד לפעילות לאחר 1930.
מורשת

מבחינה מוזיקלית, הקונסרבטוריון הלאומי למוזיקה של אמריקה הבליח באור קצר-ימים אך זוהר בחיי התרבות של ארצות הברית. מטרתו הייתה לספק השכלה מוזיקלית בת-השגה לכל המעוניין, ובכלל זה הסובלים ממגבלות גופניות ואפריקאים-אמריקאים. יוקרתו שאבה במידה רבה מכהונת הניהול של דבוז'אק, והוא הציע פרס שנתי בתחום של "מוזיקה אמריקאית", תחרות שהובילה להכרה במספר רב של מלחינים צעירים מארצות הברית. בין המוזיקאים ששמם נקשר בקונסרבטוריון אנטונין דבוז'אק, ויקטור הרברט, ז'אנט תרבר ורבים אחרים.
הערות שוליים

↑  עמנואל רובין, "ז'אנט מאיירס תרבר והקונסרבטוריון הלאומי למוזיקה", כתב העת "מוזיקה אמריקאית", כרך 8, גיליון 3, עמ' 294–325, סתיו 1990.
↑  עמנואל רובין, גוגל בוקס, "ז'אנט מאיירס תרבר, פטרונית מוזיקה"
↑  רובין, 1990
↑  רובין 1997, עמ' 142
↑  רובין מציין, שבית הספר נקרא תחילה "בית הספר הלאומי לאופרה", כאשר נפתח בסתיו 1885. בראשית 1886 שונה השם באופן רשמי ל"הקונסרבטוריון הלאומי למוזיקה באמריקה" באותו זמן מספרים כמה מקורות עיתונאיים מן השנים 1886 ו-1887 על לידתו, חייו הקצרים והיעלמותו של מיזם אחר של ז'אנט תרבר, להקת האופרה האמריקאית, שנוסדה בפברואר 1886 בניו יורק, שינתה את שמה ל"להקת האופרה הלאומית" בדצמבר 1886, ולבסוף הגיעה לפשיטת רגל וכינוס נכסים בפברואר 1887.
↑  אנדריאה אולמסטד, ג'וליארד: היסטוריה, הוצאת אוניברסיטת אילינוי באורבנה-שמפיין, אילינוי, isbn-0-252-02457-7
↑  פינק 1916, עמ' 4 - 9
↑  רובין 1997, עמ' 148
↑  הניו יורק טיימס, "הוגשה בקשה לתמיכה במוזיקה", 21 בפברואר 1888
↑  פינק 1916, עמ' 17 - 19
↑  מיטו-טיק, Music in the USA : A Documentary Companion, 2008, הוצאת אוניברסיטת אוקספורד, עמ' 308–316, פרק Late Nineteenth-Century Cultural Nationalism:The Paradigm of Dvorak
↑  פינק, 1916, עמ' 21. הקונסרבטוריון הלאומי למוזיקה הציע להומפרדינק $25,000 ל-8 חודשים.
↑  פינק 1916, עמ' 5
| --- | --- |
בקרת זהויות :  MusicBrainz: 757e962c-a59b-430d-93a2-43620517022f
בסי טומשבסקי

| --- | --- |

 לידה:  1873 טאראשה, אוקראינה 
 פטירה:  6 ביולי 1962 (בגיל 89 בערך) 
 מדינה:  ארצות הברית 
 מקום קבורה:  בית הקברות מאונט היברון 
 בן או בת זוג:  בוריס טומשבסקי (?–1939) 
 
בסי טומשבסקי (באנגלית: Bessie Thomashefsky) (ידועה גם כבסי באומפלד-קאופמן, שמה העברי ברכה,‏ 6 ביולי 1873 טראשצ'ה האימפריה הרוסית, אוקראינה – 1962, ניו יורק) הייתה זמרת יהודיה-אמריקאית ושחקנית, כוכבת בתיאטרון יידיש החל משנות ה-90 של המאה ה-19. היא הייתה אשתו ושותפתו לבמה של בוריס טומשבסקי, השחקן המוביל והפופולרי ביותר בזמנו. תפקידה המפורסם ביותר הוא, אולי, התפקיד הראשי במחזהו של אוסקר ויילד סלומה.
ב-1887 היא פגשה את בעלה לעתיד כאשר היא הלכה אל מאחורי הקלעים בהופעה בבולטימור במהלך מסע הופעות של להקת תיאטרון יידיש כדי לפגוש את ה"שחקנית" הצעירה היפה אותה ראתה על הבמה וגילתה ש"היא" הוא בעצם בוריס בן ה-19 וכי הוא גם מנהלה של הלהקה. לאחר זמן קצר ברחה בסי מן הבית כדי להצטרף אליו ולקחה על עצמה את תפקידי הנערה התמימה ובוריס עבר לשחק בתפקידי הגבר הרומנטי. הם התחתנו ב־1891.
בנם טד שינה את שמו לטד תומאס ונעשה מנהל במה. אחד מבניו של טד תומאס הוא המנצח הידוע מייקל טילסון תומאס.
היא קבורה יחד עם בעלה בחלקת תיאטרון יידיש בבית הקברות מאונט הברון.
לקריאה נוספת

בעסי טהאמאשעווסקי, מיין לעבענס געשיכטע: דיא ליידען און פריידען פון א אידישער סטאר אקטריסע. ניו יארק: ווארהייט, 1916.
הערות שוליים

↑  בעסי טהאמאשעווסקי, מיין לעבענס געשיכטע, עמ' 12
↑  Boris Thomashefsky from the Jewish Virtual Library (JVL), retrieved February 28, 2005.
| --- | --- |
בקרת זהויות :  NLI: 987007281903705171  ISNI: 0000 0000 5333 3387  LCCN: no2002035233  VIAF: 48894332   WorldCat (עם VIAF): 48894332
בוריס טומשבסקי

| --- | --- |

 לידה:  12 במאי 1868 טאראשה, אוקראינה 
 פטירה:  9 ביולי 1939 (בגיל 71) ניו יורק, ארצות הברית 
 מקום קבורה:  בית הקברות מאונט היברון 
 בן או בת זוג:  בסי טומשבסקי (?–1939)  רגינה צוקרברג 
 
בוריס ובסי טומשבסקי ביום אירוסיהם
בוריס טוֹמָשֶבְסקי (ברוך אהרן) (טוֹמָשֶפְסקי), (ביידיש: באָריס טאָמאַשעווסקי, טאָמאַשעפסקי, טהאָמאשעפסקי; באנגלית: Boris Thomashefsky,‏ Thomashevsky;‏ 12 במאי 1868 – 9 ביולי 1939) היה זמר ושחקן יהודי יליד אוקראינה, מגדולי הכוכבים בתיאטרון יידיש.
ביוגרפיה

טומשבסקי נולד בשטעטל טרשצ'ה (Тараща) שליד קייב. הוא היגר לארצות הברית ב-1881, בהיותו בן 12. שנה לאחר מכן הוא היה האחראי היחיד כמעט להופעה הראשונה של תיאטרון יידיש בניו יורק, ונודע כחלוץ הבידור ב"רצועת הבורשט".
על אף שטומשבסקי עזב את האימפריה הרוסית בזמן שתיאטרון יידיש עוד שגשג שם (הוא נאסר לגמרי זמן קצר אחרי כן, בספטמבר 1883), הוא לא ראה הצגות ביידיש ברוסיה.
ביוגרפיה > נעורים

טומשבסקי, שהרוויח מעט כסף משירה בימי ראשון בבית הכנסת ברחוב הנרי בלואר איסט סייד, עבד גם כפועל בייצור סיגריות בסדנת יזע, שם שמע לראשונה שירים מתיאטרון יידיש ששרו חבריו לעבודה.
הוא הצליח לשכנע בעל מסבאה מקומי להשקיע בהבאת כמה מן השחקנים. ההופעה ראשונה הייתה האופרטה של אברהם גולדפדן "די כישוף-מאכערין" ('המכשפה'). ההצגה הייתה אסון קטן: יהודים דתיים מבוססים ממוצא גרמני התנגדו לתיאטרון יידיש, ועשו מאמץ ניכר לחבל בהצגה. הקריירה הבימתית של טומשבסקי החלה, בין השאר, משום שחלק מן החבלה כלל שוחד לשחקנית ששיחקה את המשרתת, כך שתעמיד פנים כאילו היא צרודה; וטומשבסקי שיחק במקומה.
זמן קצר לאחר מכן היה טומשבסקי בן העשרה החלוץ שדחף הלאה את תיאטרון יידיש בארצות הברית, בהופיעו במחזות של גולדפדן בערים פילדלפיה, וושינגטון, בולטימור, פיטסבורג בוסטון ושיקגו במהלך שנות ה-80 של המאה ה-19. במרבית התקופה הייתה שיקגו הבסיס שלו. אחרי שהוטל איסור על תיאטרון יידיש ברוסיה, כלל טומשבסקי במסעות ההופעה שלו שחקנים ידועים כמו זיגמונד מוֹגוּלֶסקוֹ, דוד קסלר ויעקב אדלר, עם מחזות חדשים מאת מחזאים כמו משה הורביץ.
בשנת 1887, כששיחק בבולטימור בשני תפקידים - אישה ואסיר שנאסר בשל עלילת דם, פגש טומשבסקי את בסי באומפלד-קאופמן בת ה-14, שנכנסה אל מאחורי הקלעים כדי לפגוש את השחקן. זמן קצר לאחר מכן ברחה בסי מהבית כדי להצטרף ללהקה, ובסופו של דבר שיחקה את תפקיד הנערה התמימה, כשבוריס משחק את התפקידים הגבריים. השניים נישאו ב-1891.